Investeeri ja saa kasu FinEst-Halli kasvust!
#000000
Jaanus Laane. Asutaja ja tegevjuht.
#000001
Oleme ette valmistamas järgmist sammu ettevõtte arengus. Ehitame Rae valda uue PVC hallide tehase, soetame uued seadmed, kavatseme laiendada müüki Skandinaavia turgudele ja kasvatada aastakäibe 10 miljoni euroni ning teenida kasumit. Kutsume meie kasvust kasu saama ning tegema investeeringut meie tehasesse FinEst-Hall Factory.
#000002
Millesse investeerime? Suurim osakaal investeeringus on 1,2 miljonit maksma mineval Itaalia päritolu torulaseril, mis kiirendab senist käsitööd kümme korda. Lisaks ostame metallkonstruktsioonide värviliini. Kokku tahame kolme aasta jooksul investeerida seadmetesse 2,84 miljonit eurot, et vähendada tööjõumahukaid protsesse ja toote omahinda. Samuti pöörame palju tähelepanu tootmise automatiseerimisele ja digitaliseerimisele.
#000003
Kuhu me Eesti suurima PVC hallide müüjana kümne aastaga jõudnud oleme? Selle ajaga oleme müünud ja püsti pannud üle 180 PVC halli Eestis, Soomes, Venemaal. Aastas valmistame umbes 50 000 ruutmeetrit halle ja meie möödunud aasta müügitulu oli 4,6 miljonit eurot. Meil on konstruktsioonide valmistamise tehas Raplamaal Pahklas, kus anname tööd kokku 30 inimesele.
#000004
FinEst-Hall Factory soovib Fundwise’i ühisrahastuse kaudu kaasata 400 000 eurot. Pakume investoreile võimalust osa saada dividenditulust ning omandatud osaluse väärtuse kasvust ajas. Esimesed dividendide väljamaksed tehakse 2023. aastal eelneva aasta eest, dividendideks makstakse esimesel aastal 30% maksude-eelsest kasumist. Tahame, et osakud muutuksid vabalt kaubeldavaiks ja näeme ühe võimalusena First Northi.
#000005
Sinu e-postiaadressi ei avaldata. Nõutavad väljad on tähistatud *-ga
#000006